cyanic-selkie/wikianc huggingface dataset:
Παναγιώτης Πελεκούδας
Καριέρα
Το 2012 πήγε στην Ιταλία για την Ραβέννα Βόλλεϋ. Κατόπιν αγωνίστηκε την περίοδο 2013-14 στον Φοίνικα Σύρου και κατά την περίοδο 2014-15 στον Ολυμπιακό Πειραιώς, με τον οποίο κατέκτησε το Λιγκ Καπ. Τη διετία 2015-2017 αγωνίστηκε στον Παμβοχαϊκό και κατά την περίοδο 2017-18 αγωνίστηκε με την ομάδα του Π.Α.Ο.Κ., κατακτώντας το Κύπελλο Ελλάδας. Την περίοδο 2018-19 αγωνίστηκε με την ομάδα του Παναθηναϊκού, με τον οποίο το 2020 κατέκτησε το Λιγκ Καπ, αντιμετωπίζοντας στον διπλό τελικό τον Ολυμπιακό. Επίσης στις 12 Ιουλίου 2020, κατέκτησε το πρώτο πρωτάθλημα της καριέρας του με τους πράσινους. Στις 25 Ιουλίου 2020, ο Πελεκούδας ανανέωσε το συμβόλαιό του με την ομάδα βόλεϊ του Παναθηναϊκού για άλλα δύο χρόνια. Στις 23 Απριλίου 2021 λύθηκε η συνεργασία του με τον αθηναϊκό σύλλογο, και τον Ιούνιο του ίδιου έτους εντάχθηκε στον Α.Ο. Καλαμάτα 1980.
Διεθνής καριέρα
Ο Παναγιώτης Πελεκούδας έχει μια πλούσια καριέρα και με την Εθνική ομάδα πετοσφαίρισης της Ελλάδας, με την οποία έχει καταγράψει περισσότερες από 60 συμμετοχές. Η κορυφαία στιγμή της καριέρας του με την Εθνική Ελλάδας υπήρξε αναμφίβολα η κατάκτηση του Χάλκινου μεταλλίου στους Μεσογειακούς Αγώνες της Ταραγόνας το 2018.
Διεθνείς τίτλοι - Διακρίσεις
'''Μεσογειακοί Αγώνες
Εθνικά Πρωταθλήματα
2 Πρωτάθλημα Ελλάδας:
Εθνικά Κύπελλα
2 Λιγκ Καπ Ελλάδας:
Εξωτερικοί σύνδεσμοι - Πηγές
Κατηγορία:Έλληνες αθλητές της πετοσφαίρισης Κατηγορία:Πετοσφαιριστές της εθνικής Ελλάδος Κατηγορία:Πετοσφαιριστές Παναχαϊκής Κατηγορία:Πετοσφαιριστές Ηρακλή Κατηγορία:Πετοσφαιριστές Φοίνικα Σύρου Κατηγορία:Πετοσφαιριστές ΟΣΦΠ Κατηγορία:Πετοσφαιριστές Ε.Α. Πατρών Κατηγορία:Πετοσφαιριστές ΠΑΟΚ Κατηγορία:Πετοσφαιριστές ΠΑΟ
Εθνικός μύθος
δεξιά|μικρογραφία| Η Διαμάχη της [[Μινέρβα|Μινέρβας και του Ποσειδώνα ( c. 1689 ή 1706) του René-Antoine Houasse, που απεικονίζει τον ιδρυτικό μύθο της Αθήνας]] Ένας εθνικός μύθος είναι μία αφήγηση ή ανέκδοτο σχετικά με το παρελθόν ενός έθνους. Τέτοιοι μύθοι συχνά λειτουργούν ως σημαντικά εθνικά σύμβολα και θέτουν ένα σύνολο εθνικών αξιών. Ένας εθνικός μύθος μπορεί κάποιες φορές να πάρει τη μορφή εθνικού έπους ή να συμπεριληφθεί σε μία πολιτική θρησκεία.
Ένας εθνικός μύθος είναι ένας θρύλος ή μία φανταστική αφήγηση που έχει ανυψωθεί σε τόσο σημαντικό μυθολογικό και συμβολικό επίπεδο ώστε εκτιμάται από το έθνος ως αληθινή. Μπορεί απλά να υπερβάλλει σε σχέση με αληθινά γεγονότα, να παραλείπει σημαντικές ιστορικές λεπτομέρειες ή να προσθέτει λεπτομέρειες για τις οποίες δεν υπάρχουν στοιχεία, ή μπορεί να είναι απλά μία φανταστική ιστορία την οποία κανείς δεν εκλαμβάνει κυριολεκτικά ως αληθινή, αλλά φέρει μία συμβολική σημασία για το έθνος. Η εθνική μυθολογία πολλών εθνών περιλαμβάνει έναν ιδρυτικό μύθο, ο οποίος ενδέχεται να αναφέρεται σε μία μάχη ενάντια στην αποικιοκρατία ή έναν πόλεμο ανεξαρτησίας. Σε πολλές περιπτώσεις, διαφορετικά μέρη του πληθυσμού διαφωνούν σχετικά με το νόημα του εθνικού μύθου.
Σε κάποιες περιοχές, ο εθνικός μύθος μπορεί να έχει πνευματικό ύφος και να αναφέρεται σε ιστορίες της ίδρυσης του έθνους από έναν θεό ή κάποιους θεούς, ηγέτες με την εύνοια των θεών, ή άλλα υπερφυσικά όντα.
Οι εθνικοί μύθοι υπηρετούν πολλούς κοινωνικούς και πολιτικούς σκοπούς. Οι εθνικοί μύθοι συχνά υφίστανται μόνο για τον σκοπό της κρατικής προπαγάνδας. Στις αυταρχικές δικτατορίες, ο ηγέτης μπορεί να διαθέτει, για παράδειγμα, μία μυθική, υπερφυσική ιστορία ώστε να φαίνεται όμοιος με θεό και παντοδύναμος (βλ. προσωπολατρία). Ωστόσο, εθνικοί μύθοι υπάρχουν σε κάθε κοινωνία. Σε φιλελεύθερα καθεστώτα μπορεί να εμπνέουν την πολιτική αρετή και την αυτοθυσία, ή να παγιώνουν τη δύναμη των κυριαρχουσών ομάδων και να νομιμοποιούν την εξουσία τους.
Υπόβαθρο
Εθνικοί μύθοι έχουν δημιουργηθεί και διαδοθεί από εθνικούς διανοούμενους, οι οποίοι τους χρησιμοποίησαν ως όργανα πολιτικής κινητοποίησης σε δημογραφικές βάσεις όπως η εθνότητα.
Κοινωνικό υπόβαθρο
Η έννοια της εθνικής ταυτότητας συνδέεται αναπόδραστα με τους μύθους. Ένα σύμπλεγμα μύθων βρίσκεται στον πυρήνα κάθε εθνικής ταυτότητας. Ορισμένοι μελετητές πιστεύουν ότι οι εθνικές ταυτότητες, που υποστηρίζονται από επινοημένες ιστορίες, κατασκευάστηκαν μόνο μετά την εμφάνιση εθνικών κινημάτων και εθνικών ιδεολογιών.
Εθνικιστικά κινήματα έχουν προηγηθεί όλων των σύγχρονων εθνικών ταυτοτήτων. Αν και ο όρος "nation" (Αγγλικά) χρησιμοποιήθηκε στο Μεσαίωνα, είχε συνήθως καθαρά εθνική σημασία και σπάνια αναφερόταν σε ένα κράτος. Στην εποχή του εθνικισμού, συνδέθηκε με προσπάθειες που στόχευαν στη δημιουργία εθνών κρατών.
Ψυχολογικό υπόβαθρο
Εκτός από το κοινωνικό τους υπόβαθρο, οι εθνικιστικοί μύθοι έχουν και μια ψυχολογική εξήγηση που συνδέεται με τον εθνικιστικό μύθο μιας σταθερής πατρίδας. Η πολυπλοκότητα των σχέσεων μέσα στον σύγχρονο εξωτερικό κόσμο και η ασυνέπεια του εσωτερικού ψυχολογικού κόσμου μπορεί να οδηγήσει σε άγχος που μειώνεται από τη στατική αυτοεπισήμανση και αυτοκατασκευή και την απόκτηση ενός φανταστικού συναισθήματος σταθερότητας.
Μυθοποιητικές μέθοδοι
Οι σύγχρονοι προμηθευτές των εθνικών μυθολογιών έχουν την τάση να αποζημιώνουν τους ποιητές και συχνά απευθύνονται στον λαό πιο άμεσα με φανερή φρασεολογία στα μέσα ενημέρωσης. Οι Γάλλοι φυλλάδιοι διέδωσαν τις ιδέες της Ελευθερίας, της Ισότητας και της Αδελφότητας στη δεκαετία του 1790 και Αμερικανοί δημοσιογράφοι, πολιτικοί και μελετητές διέδωσαν μυθικά τροπάρια όπως το "Προφανές πεπρωμένο", «το σύνορο» ή το «Οπλοστάσιο της Δημοκρατίας». Οι σοσιαλιστές που υποστηρίζουν ιδέες όπως η δικτατορία του προλεταριάτου έχουν προωθήσει πιασάρικα συνθήματα που προωθούν τα έθνη όπως «Σοσιαλισμός με κινεζικά χαρακτηριστικά» και «σκέψη του Κιμ Ιλ-Σουνγκ».
Αρχικοί μύθοι
Δύο από τους κύριους μύθους του εθνικισμού συνδέονται με τις πεποιθήσεις:
Συνέπειες
Οι εθνικιστικοί μύθοι τείνουν μερικές φορές να διεγείρουν συγκρούσεις μεταξύ των εθνών, να μεγεθύνουν τα ιδιαίτερα χαρακτηριστικά της εθνικής ομάδας και να υπερεκτιμήσουν την απειλή για το έθνος που αποτελούν άλλες ομάδες που επιδιώκουν μαχητική εκπλήρωση των στόχων τους.
Περαιτέρω ανάγνωση
Κατηγορία:Μυθογραφία Κατηγορία:Εθνικισμός Κατηγορία:Εθνικά σύμβολα
Αγήνορας ο Φοίνικας
Ο μύθος
Ο Αγήνορας της Φοινίκης πήρε ως σύζυγό του την Τηλέφασσα και απέκτησαν τον Κάδμο, το Φοίνικα και τον Κίλικα. Ο Ευριπίδης στις Φοίνισσες και ο Παυσανίας αναφέρουν ως γιο τους και τον Θάσο. Μοναχοκόρη τους ήταν η Ευρώπη, την οποία άρπαξε ο Δίας μεταμορφωμένος σε ταύρο. Μετά την αρπαγή της, ο Αγήνωρ διέταξε τους γιους του να αναζητήσουν την αδελφή τους και να μη γυρίσουν πίσω χωρίς αυτή. Οι αδελφοί δεν επέτυχαν τον σκοπό τους, οπότε εγκαταστάθηκαν σε άλλους τόπους. Εκεί ίδρυσαν αποικίες και πόλεις, που πήραν το όνομα του ιδρυτή τους: Φοινίκη, Κιλικία, Θάσος.
Παραπομπές
Κατηγορία:Μυθικοί βασιλείς της Φοινίκης
Ministry of Sound Australia
200px|μικρογραφία|Το λογότυπο της Ministry of Sound Australia Η Ministry of Sound Australia Pty Ltd είναι αυστραλιανή θυγατρική εταιρεία της Ministry of Sound Recordings Ltd. Αποτελεί την μεγαλύτερη εταιρεία μουσικών παραγωγών Dance μουσικής στην Αυστραλία και από τις μεγαλύτερες, συνολικά, δισκογραφικές στην χώρα της Ωκεανίας. Αν και ανήκει ολοκληρωτικά, ως θυγατρική, στην Ministry of Sound Recordings, έχει πλήρη ανεξαρτησία, αναφορικά με τις κινήσεις της εντός Αυστραλίας. Πριν από το 2006, η MoSA ήταν γνωστή με την ονομασία Ministry of Sound (UK) Pty Ltd.
Η Ministry of Sound Australia διαθέτει τις δικές της θυγατρικές δισκογραφικές εταιρείες, στις οποίες ανήκουν πολλοί εγχώριοι, αλλά και ξένοι μουσικοί. Τα άλμπουμ της Ministry of Sound Australia, και ειδικότερα το The Annual & Clubbers Guide τείνουν, τελευταία, να είναι ποιοτικότερα από αυτά της μητρικής της εταιρείας από το Ηνωμένο Βασίλειο, καθώς η MoSA παρέχει την δυνατότητα στους DJs που ανήκουν σε αυτή, να επιλέγουν οι ίδιοι ποια κομμάτια θα συμπεριλαμβάνονται στους δίσκους τους, κι αυτό παρά το γεγονός πως παράγει μόλις το 25%, σε αριθμό, των δίσκων που παράγει η μητρική της. Η MoSA βασίζεται περισσότερο σε underground καλλιτέχνες και κομμάτια, σε αντίθεση με την MoS UK, η οποία βασίζεται κυρίως στην εμπορική μουσική. Η MoSA, από την πλευρά της, επικεντρώνεται στην underground dance μουσική σκηνή της Αυστραλίας, κι αυτό γιατί η συγκεκριμένη μουσική σκηνή έχει εξελιχθεί σε βαθμό αντίστοιχο με αυτόν της Γερμανίας και των χωρών της Σκανδιναβίας.
Κάθε μουσική κυκλοφορία της MoSA από τα μέσα της δεκαετίας του 2000 και μετά, έλαβε την 1η θέση στα ARIA compilation, club and dance charts, ενώ εξακολουθεί να βρίσκεται εντός του top 10 για εβδομάδες, ακόμη και μήνες, μετά την αρχική κυκλοφορία της.
Την περίοδο 1999-2007, την διανομή των παραγωγών της Ministry of Sound Australia είχε αναλάβει η EMI Music Group Australia. Από το 2008 και μετά, η Ministry of Sound Australia διαχειρίζεται, στον τομέα της διανομής, από την Universal Music Australia.
Σημαντικοί DJs οι οποίοι έχουν συμμετάσχει σε δίσκους της MoSA είναι, μεταξύ άλλων, οι Tall Paul, Groove Terminator, Mark Dynamix, Hook N Sling, Kid Kenobi, John Course, Axwell, Goodwill, Sean Quinn, DJ Brendon, The Aston Shuffle, MYNC, Steve Aoki, Stafford Brothers, Tommy Trash και The Bloody Beetroots.
Χριστόφορος Νέζερ (1887-1970)
Ο Χριστόφορος Νέζερ (Αθήνα, 1887 - 19 Φεβρουαρίου 1970) ήταν Έλληνας ηθοποιός και ξάδερφος της Μαρίκας Νέζερ και του συνονόματου ηθοποιού.
Βιογραφία
Ο Χριστόφορος Νέζερ παντρεύτηκε τη Μερόπη Μερκούρη, ανιψιά του δημάρχου Αθηναίων Σπυρίδωνα Μερκούρη και θεία της Μελίνας Μερκούρη. Έκανε δύο γιους, τον Τρύφωνα και τον Ιάσονα.
Πέθανε στην Αθήνα τα μεσάνυχτα της 19ης Φεβρουαρίου του 1970, σε ηλικία 83 ετών. Ο θάνατός του πέρασε στα πρωτοσέλιδα των εφημερίδων.
Θεατρικές παραστάσεις
Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης
Εξωτερικοί σύνδεσμοι
Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί θεάτρου
Σκήτη
Με το όνομα Σκήτη (πληθυντικός Σκήτες) φέρεται μοναστικό ίδρυμα που υπάγεται σε Κυρίαρχη Μονή ή Μοναστήρι.
Οι Σκήτες είναι μικρές μονές που και αυτές διακρίνονται όπως οι Αθωνικές Ιερές Μονές σε "κοινόβιες" και "ιδιόρρυθμες". Πρόκειται για οργανωμένες κοινότητες που συγκροτούνται από πολλές μοναστικές καλύβες. Στο μέσον της κάθε Σκήτης βρίσκεται το λεγόμενο "Κυριακό" που είναι ο κοινός ναός για όλους και γύρω απ΄ αυτόν είναι κτισμένες οι καλύβες.
Τη διοίκηση στη Σκήτη ασκεί ο επονομαζόμενος "Δικαίος", που εκλέγεται κάθε χρόνο συνήθως στις 8 Μαΐου από τους "γέροντες" της Σκήτης με τη βοήθεια 2 ή 4 συμβούλων εκ των οποίων οι μισοί προέρχονται από την ίδια τη Σκήτη και οι άλλοι μισοί από την Κυρίαρχη Μονή στην οποία υπάγεται η Σκήτη.
Οι εγκατεστημένοι σ΄ αυτές μοναχοί καλούμενοι σκήτες ασχολούνται επίσης με γεωργικές και κτηνοτροφικές εργασίες καθώς επίσης και με την αγιογραφία, ξυλογλυπτική, μουσική κ.ά. Στην Ελλάδα σημαντικότερες τέτοιες Σκήτες είναι οι Αθωνικές.
Στο Άγιο Όρος υφίστανται δώδεκα τέτοιες κατεσπαρμένες Σκήτες σ΄ όλη την αθωνική χερσόνησο. Εξ αυτών κοινόβιες είναι τέσσερις:
Πηγές
Κατηγορία:Μοναχισμός Κατηγορία:Χριστιανικός μοναχισμός
Πόπλιος Κλώδιος Θρασέας Παίτος
Ο Πόπλιος Κλώδιος Θρασέας Παίτος (Publius Clodius Thrasea Paetus) ήταν πολιτικός και στωικός φιλόσοφος του 1ου μ.Χ. Εκλέχθηκε ύπατος το 56 μ.Χ. Ως οπαδός των δημοκρατικών και λόγω των αντικαισαρικών του πεποιθήσεων, καταδικάστηκε από τον αυτοκράτορα Νέρωνα με την κατηγορία της έσχατης προσδοσίας. Υποχρεώθηκε να αυτοκτονήσει το 66 μ.Χ. Συνέγραψε τη βιογραφία του Κάτωνα του νεότερου.
Πηγές
Κατηγορία:Στωικοί φιλόσοφοι Κατηγορία:Ρωμαίοι φιλόσοφοι Κατηγορία:Ρωμαίοι πολιτικοί
Μπέβερλι Ντ' Άντζελο
Η Μπέβερλι Χέδερ Ντ' Άντζελο (15 Νοεμβρίου 1951 - ) είναι Αμερικανίδα ηθοποιός που πρωταγωνίστησε ως Έλεν Γκρίσγουολντ στις ταινίες της σειράς Το τρελό θηριοτροφείο πάει διακοπές (1983–2015). Έχει εμφανιστεί σε περισσότερες από 60 ταινίες και ήταν υποψήφια για Χρυσή Σφαίρα για τον ρόλο της ως Πάτσι Κλάιν στην ταινία Η κόρη του ανθρακωρύχου (1980) και για ένα Βραβείο Έμμυ για τον ρόλο της ως Στέλλα Κοβάλσκι στην τηλεοπτική ταινία Λεωφορείο ο πόθος (1984). Άλλοι κινηματογραφικοί ρόλοι της Ντ' Άντζελο περιλαμβάνουν τις ταινίες Hair (1979) και Μαθήματα αμερικανικής ιστορίας (1998).
Τα πρώτα χρόνια
Η Ντ' Άντζελο γεννήθηκε στο Κολόμπους του Οχάιο. Ήταν κόρη της Πρισίλα Ρουθ (το γένος Σμιθ), βιολονίστριας, και του Γιουτζίν Κονσταντίνο Ντ' Άντζελο, κοντραμπασίστα και διευθυντή του τηλεοπτικού σταθμού WBNS-TV. Ο πατέρας της ήταν ιταλικής καταγωγής. Οι παππούδες της από την πλευρά του πατέρα της, ήταν από την περιοχή Αμπρούτσο της Ιταλίας. Έχει τρία αδέρφια, τον Τζεφ, τον Τιμ και τον Τόνι. Ο παππούς τους από την πλευρά της μητέρας τους ήταν αρχιτέκτονας που σχεδίασε το Στάδιο του Οχάιο, στο Πολιτειακό Πανεπιστήμιο του Οχάιο.
Η Ντ' Άντζελο φοίτησε στο λύκειο του Upper Arlington του Οχάιο, ένα βορειοδυτικό προάστιο του Κολόμπους.
Καριέρα
Η Ντ' Άντζελο άρχισε να παίζει στο θέατρο, εμφανιζόμενη στο Μπρόντγουεϊ το 1976 στο έργο Rockabye Hamlet, ένα μιούζικαλ βασισμένο στον Άμλετ του Ουίλλιαμ Σαίξπηρ. Έκανε το τηλεοπτικό της ντεμπούτο στα τρία πρώτα επεισόδια της τηλεοπτικής μίνι σειράς Captains and the Kings το 1976.
Αφού κέρδισε έναν δευτερεύοντα ρόλο στην ταινία Ο νευρικός εραστής το 1977, η Ντ' Άντζελο εμφανίστηκε σε μια σειρά από επιτυχημένες ταινίες στα τέλη της δεκαετίας του 1970, όπως Η γροθιά μου είναι από ατσάλι, Hair και Η κόρη του ανθρακωρύχου, η οποία και της χάρισε μια υποψηφιότητα για Χρυσή Σφαίρα Καλύτερης Ηθοποιού Β΄ Ρόλου για την ερμηνεία της ως Πάτσι Κλάιν. Κέρδισε ένα βραβείο Country Music Association για το άλμπουμ της χρονιάς.
Η μεγαλύτερη ευκαιρία της ήρθε το 1983 πρωταγωνιστώντας με τον Τσέβι Τσέις στοην ταινία Το τρελό θηριοτροφείο πάει διακοπές στον ρόλο της Έλεν Γκρίσγολντ. Επανέλαβε αυτόν τον ρόλο σε τέσσερα σίκουελ των Διακοπών και σε μια ταινία μικρού μήκους μεταξύ 1985 και 2015. Στη δεκαετία του 1980 πρωταγωνίστησε σε πολλές άλλες μεγάλες κωμωδίες. στα μέσα της δεκαετίας του 1990 έπαιξε κυρίως σε ανεξάρτητες ταινίες. Το 1994 η Ντ' Άντζελο επέστρεψε στο θέατρο και κέρδισε ένα Παγκόσμιο Βραβείο Θεάτρου για την ερμηνεία της στο έργο Simpatico.
Έλαβε υποψηφιότητα για Βραβείο Έμμυ για την ερμηνεία της ως Στέλλα Κοβάλσκι στην τηλεοπτική έκδοση του 1984 του Λεωφορείο ο πόθος. Αργότερα έπαιξε κύριους ρόλους σε μια σειρά από δραματικές ταινίες για υην τηλεόραση. Στη δεκαετία του 2000 η Ντ' Άντζελο έπαιξε έναν επαναλαμβανόμενο ρόλο στο Νόμος και Τάξη: Ειδική Ομάδα ως δικηγόρος υπεράσπισης. Εργάστηκε επίσης ως ηθοποιός φωνής. Το 1992 έκανε μια γκεστ εμφάνιση στον τρίτο κύκλο της σειράς The Simpsons ως σερβιτόρα και τραγουδίστρια κάντρι στο επεισόδιο "Colonel Homer". Δεκαέξι χρόνια αργότερα, το 2008, εμφανίστηκε στον δέκατο ένατο κύκλο ως ο ίδιος χαρακτήρας στο επεισόδιο "Papa Don't Leech". μικρογραφία| Η Ντ' Άντζελο το 2012 Από το 2005 έως το 2011, η Ντ' Άντζελο εμφανιζόταν στη σειρά του HBO Η κουστωδία παίζοντας το ρόλο της πράκτορα Μπάρμπαρα Μίλερ. Το 2006 πρωταγωνίστησε στην ανεξάρτητη ταινία Gamers: The Movie. Το 2008 η Ντ' Άντζελο έπαιξε έναν ρόλο στην ταινία Χάρολντ και Κουμάρ 2: Απόδραση από το Γκουαντάναμο ως Σάλι. Έπαιξε τη μητέρα στην ταινία Κουνελάκι από σπίτι και εμφανίστηκε στην ταινία Black Water Transit.
Το 2014, η Ντ' Άντζελο έπαιξε μαζί με τον Τσέβι Τσέις σε ένα πιλοτικό επεισόδιο της κωμικής σειράς του ABC Chev & Bev, για ένα ζευγάρι συνταξιούχων που αναγκάζεται να μεγαλώσει τα εγγόνια του. Το ABC επέλεξε να μη γυρίσει τη σειρά. Η Ντ' Άντζελο εμφανίστηκε δίπλα στον Τσέβι Τσέις στην κωμωδία Vacation, μια συνέχεια της αρχικής ταινίας, η οποία κυκλοφόρησε στις 29 Ιουλίου 2015.
Η Ντ' Άντζελο αφηγείται μια σύντομη βιογραφική ταινία για την Πάτσι Κλάιν, η οποία παρουσιάζεται στους επισκέπτες του Μουσείου Πάτσι Κλάιν στο Νάσβιλ του Τενεσί. Το μουσείο άνοιξε για το κοινό στις 7 Απριλίου 2017.
Προσωπική ζωή
Η Ντ' Άντζελο είχε ερωτική σχέση με τον Μίλος Φόρμαν, ο οποίος τη σκηνοθέτησε στο Hair (1979). Το 1981, παντρεύτηκε τον Ιταλό Ντον Λορέτσο Σαλβιάτι, μοναχογιό και κληρονόμο του Ντον Φορέζε Σαλβιάτι, 5ου δούκα Σαλβιάτι.
Αργότερα, συνδέθηκε με τον Άντον Φερστ, έναν βραβευμένο με Όσκαρ σχεδιαστή παραγωγής, ο οποίος αυτοκτόνησε το 1991. Είχε σχέση με τον ηθοποιό Αλ Πατσίνο από το 1997 έως το 2003. Το ζευγάρι απέκτησε δίδυμα μέσω εξωσωματικής γονιμοποίησης, έναν γιο και μια κόρη, που γεννήθηκαν στις 25 Ιανουαρίου 2001.
Εξωτερικοί σύνδεσμοι
Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες ηθοποιοί φωνής Κατηγορία:Αμερικανίδες ηθοποιοί θεάτρου Κατηγορία:Γερμανοαμερικανοί Κατηγορία:Αμερικανοί αγγλικής καταγωγής Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες τραγουδίστριες
Για την Πατρίδα μας, την Γκάμπια
Για την πατρίδα μας την Γκάμπια (For The Gambia Our Homeland) ονομάζεται ο εθνικός ύμνος της Γκάμπια, σε στίχους της Virginia Julie Howe και σύνθεση του Jeremy Frederick Howe (βασίστηκε στο παραδοσιακό τραγούδι των Mandinka Foday Kaba Dumbuya). Καθιερώθηκε το 1965 με την ανεξαρτησία.
Εξωτερικοί σύνδεσμοι
Κατηγορία:Εθνικά σύμβολα της Γκάμπια Κατηγορία:Εθνικοί ύμνοι
Καρολίνα Αρδοαΐν
Η Καρολίνα Αρδοαΐν (Carolina Ardohaín) ισπανική προφορά ΔΦΑ : [kaɾoˈlina arðoaˈin] ή αλλιώς Παμπίτα, γεννημένη στις 17 Ιανουαρίου 1978 στο Χενεράλ Άτσα, Λα Πάμπα, είναι αργεντινή μοντέλο, τηλεοπτική προσωπικότητα και ηθοποιός (π.χ. ως Λουλού στο Rebelde Way, Τίτλος στα ελληνικά: Ανυπότακτες Καρδιές). Είναι ευρέως γνωστή με το προσωνύμιο Παμπίτα, το υποκοριστικό της Λα Πάμπα, η αργεντινή επαρχία όπου γεννήθηκε.
Η μητέρα της είναι βραζιλιάνα
Από το 2013, το κορυφαίο μοντέλο Καρολίνα Αρδοαΐν αντιπροσωπεύει την αυτοκινητοβιομηχανία Citroën.
Εξωτερικοί σύνδεσμοι
Κατηγορία:Αργεντινοί μοντέλα Κατηγορία:Αργεντινοί ηθοποιοί
Άγιος Ηρωδίων
Ο άγιος Ηρωδίων  ήταν χριστιανός επίσκοπος των Πατρών κατά τον 1ο αιώνα.
Είναι ένας από τους 70 Αποστόλους. Ήταν συνεργάτης του Απόστολου Πέτρου και ίσως συγγενής του. Ανέπτυξε μεγάλη χριστιανική δράση και για αυτόν τον λόγο οι Ιουδαίοι και Ειδωλολάτρες τον βασάνισαν, λιθοβόλησαν και στο τέλος τον έσφαξαν. Η μνήμη του τιμάται στις 28 Μαρτίου.
Πηγές
Ηρωδιων Ηρωδιων Ηρωδίων Ηρωδιων
Πιτσιναίικα Αιτωλοακαρνανίας
Τα Πιτσιναίικα  είναι ημιορεινό χωριό της Ναυπακτίας στο νομό Αιτωλοακαρνανίας σε υψόμετρο 400 μέτρα.
Γεωγραφία - Ιστορία
Τα Πιτσιναίικα είναι κτισμένα στις ΝΔ. πλαγιές του όρους Ριγάνι, βρίσκεται στα ΝΑ. του νομού Αιτωλοακαρνανίας πολύ κοντά στον επαρχιακή οδό Θέρμου - Ναυπάκτου και απέχει 13 χλμ ΒΔ. από την πόλη της Ναυπάκτου. Η ονομασία του χωριού προήλθε από το όνομα του πρώτου οικιστή του, ο οποίος ονομαζόταν Πετσίνης (Πιτσίνης). Είναι ένα γραφικό χωριό, πνιγμένο στο πράσινο με κύριο αξιοθέατο τον ενοριακό ναό της Αγίας Παρασκευής, που σύμφωνα με την παράδοση, είναι κτισμένος στα ερείπια παλαιότερου μοναστηριού. Το 1961, με το ΦΕΚ 165Α - 14/09/1961, συστάθηκε κοινότητα Πιτσιναίικων με έδρα τα ίδια, ενώ το 1997, σύμφωνα με το σχέδιο Καποδίστριας, μαζί με το Καστράκι και τη Συκιά προσαρτάται στον τότε Δήμο Ναυπάκτου. Σύμφωνα με το σχέδιο Καλλικράτης, μαζί με τη Συκιά και το Καστράκι συναποτελούν την Τοπική Κοινότητα Πιτσιναιίκων που ανήκει στη Δημοτική Ενότητα Ναυπάκτου του Δήμου Ναυπακτίας και σύμφωνα με την απογραφή 2011 έχει πληθυσμό 111 κάτοικους.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Ναυπακτίας Κατηγορία:Δήμος Ναυπάκτου
Χαγκάτνια
Η Χαγκάτνια, (στη γλώσσα Τσαμόρο: Hagåtña) είναι η πρωτεύουσα μίας μη ενσωματωμένης περιοχής των Ηνωμένων Πολιτειών Αμερικής στον Ειρηνικό, του Γκουάμ και βρίσκεται στο ηφαιστειογενές νησί Γκουάμ. Από τον 18ο μέχρι και τα μέσα του 20ού αιώνα, ήταν ο κεντρικός οικισμός του Γκουάμ, αλλά σήμερα είναι το δεύτερο μικρότερο από τα 19 χωριά του νησιού τόσο σε έκταση όσο και σε πληθυσμό. Ωστόσο, παραμένει ένας από τους πιο εμπορικούς οικισμούς του νησιού, καθώς και η έδρα της κυβέρνησης.
Ιστορία
Η Χαγκάτνια ήταν ένα σημαντικό χωριό πριν από τον αποικισμό του Γκουάμ από τους Ισπανούς. Το 1668, ο πρώτος Ισπανός ιεραπόστολος, Padre San Vitores, έφτασε στο νησί. Η οικογένεια του αρχηγού Kepuha δώρισε γη στη Χαγκάτνια επιτρέποντας στον San Vitores να χτίσει την πρώτη εκκλησία (Dulce Nombre de Maria Cathedral-Basilica) στο Γκουάμ. Κατά τη διάρκεια της ισπανικής διακυβέρνησης, μεγάλο μέρος του ιθαγενούς πληθυσμού του Γκουάμ και των άλλων Μαριανών Νήσων αναγκάστηκε να εγκατασταθεί στην πόλη. Τα ερείπια κτιρίων από την ισπανική διοίκηση βρίσκονται στην Plaza de España που βρίσκεται δίπλα στον καθεδρικό ναό της Αρχιεπισκοπής της Χαγκάτνιας. Τα ερείπια του παλατιού του Ισπανού Κυβερνήτη βρίσκονται εδώ και είναι πιο κοντά στο Υπουργείο Παιδείας από ότι στον Καθεδρικό Ναό. Μετά την παραχώρηση του Γκουάμ από την Ισπανία στις Ηνωμένες Πολιτείες Αμερικής στον ισπανικό-αμερικανικό πόλεμο του 1898, η Χαγκάτνια παρέμεινε η έδρα της κυβέρνησης υπό την αμερικανική ναυτική διοίκηση. Μέχρι το 1940, ο πληθυσμός της πόλης είχε αυξηθεί σε περίπου 10.000 που περιείχε σχεδόν το ήμισυ των κατοίκων του νησιού. Ενώ οι διπλανοί οικισμοί της Χαγκάτνιας δημιουργήθηκαν για τους μετανάστες από τα Νησιά Καρολίνες το 1899-1900.
Το Γκουάμ κατελήφθη από τις ιαπωνικές δυνάμεις στις 8 Δεκεμβρίου του 1941. Ήταν προσβολή για τους κατοίκους του νησιού όταν οι νέοι ιδιοκτήτες τους, οι Ιάπωνες, μετονόμασαν το Γκουάμ σε Ōmiya-jima (ιαπ.: 大 宮 島, δηλαδή Μεγάλο Ιερό Νησί, και την Χαγκάτνια σε Akashi (ιαπ.: 明石, δηλαδή κόκκινη ή λαμπερή πέτρα). Το 1944 κατά τη διάρκεια της απελευθέρωσης του Γκουάμ από τους Ιάπωνες, κατά τη διάρκεια του Β΄ Παγκοσμίου πολέμου, η πόλη υπέστη σοβαρές καταστροφές από το ναυτικό βομβαρδισμό των ΗΠΑ. Πολλοί πρώην κάτοικοι εγκαταστάθηκαν σε άλλα μέρη του Γκουάμ μετά τον πόλεμο. Ως μέρος του σχεδίου ανασυγκρότησης του Γκουάμ, το Ναυτικό των Η.Π.Α. κατασκεύασε νέους ευθείς δρόμους στην πόλη που πέρασαν από τα υπάρχοντα οικόπεδα και δημιούργησαν πολλά οικόπεδα με πολλαπλούς ιδιοκτήτες. Αυτό εμπόδισε την ανάπτυξη της πόλης μέχρι σήμερα. Τον Δεκέμβριο του 1944 στο Γκουάμ έλαβαν χώρα οι ταραχές της Χαγκάτνιας, ανάμεσα σε μαύρους και λευκούς στρατιώτες που στάθμευαν στο νησί.
Παραπομπές
Χαγκατνια Χαγκατνια
Αβλέφαρος
Ο αβλέφαρος είναι είδος σαύρας της οικογένεια των Σκιγκιδών.
Αυτή η μικρή σαύρα μεγαλώνει σε μήκος έως και 13 εκ. μαζί με την ουρά η οποία είναι περίπου 1,5 φορά μεγαλύτερη του σώματος.
Είναι ιθαγενές σε χώρες την Ανατολικής Ευρώπης και της νοτιοδυτικής Ασίας, συγκεκριμένα ζει στην Ελλάδα, Κύπρο, Ρουμανία, Βουλγαρία, πρώην Γιουγκοσλαβία, Ουγγαρία, Αλβανία, Σλοβακία, στην οροσειρά του Καυκάσου, Τουρκία, Συρία, Ισραήλ, Ιορδανία, Λίβανο, στην Χερσόνησο του Σινά, Αίγυπτο και πιθανώς στο Ιράκ.
Είναι ένα ντροπαλό ερπετό που προτιμά συνήθως περιοχές με σχετική υγρασία έως και 800m υψόμετρο και κρύβεται κάτω από πεσμένα φύλλα, ξύλα, πέτρες και μέσα σε χαμηλή βλάστηση.
Χρησιμοποιεί σπάνια τα ατροφικά του πόδια και κινείται κυματοειδώς, όπως τα φίδια. Δεν διαθέτει βλέφαρα αλλά διάφανο προστατευτικό δέρμα. Τρέφεται με μικρά αρθρόποδα. Ζευγαρώνει από τα μέσα της άνοιξης και τα θηλυκά γεννούν 2-4 αυγά. Είναι ημερόβια σαύρα που αποφεύγει όμως τις υψηλές θερμοκρασίες του καλοκαιριού. Κατά το καλοκαίρι ενδέχεται να παρατηρηθεί και στο λυκόφως.
Πηγές
Κατηγορία:Σκιγκίδες Κατηγορία:Ερπετά της Ελλάδας Κατηγορία:Ερπετά της Κύπρου Κατηγορία:Ερπετά της Ευρώπης Κατηγορία:Ερπετά της Ασίας
Νίκος Καρέλης
Ο Νίκος Καρέλης (24 Φεβρουαρίου 1992) είναι Έλληνας διεθνής ποδοσφαιριστής, ο οποίος αγωνίζεται ως επιθετικός για τον Παναιτωλικό.
ΕΡΓΟΤΕΛΗΣ
Γεννημένος στο Αρκαλοχώρι Ηρακλείου, ο Καρέλης ξεκίνησε να παίζει ποδόσφαιρο σε ηλικία έξι ετών, όταν ο πατέρας του, συνταξιούχος ποδοσφαιριστής, τον έγραψε στα τμήματα υποδομής του Εργοτέλη. Ο Καρέλης ξεκίνησε να προπονείται με την ανδρική ομάδα σε ηλικία 14 ετών και υπέγραψε το πρώτο του επαγγελματικό συμβόλαιο με τον σύλλογο σε ηλικία 15 ετών. Έκανε το ντεμπούτο του στις 20 Απριλίου 2008, την τελευταία ημέρα της ελληνικής Σούπερ Λίγκα 2007-2008, μπαίνοντας ως αλλαγή στο δεύτερο ημίχρονο (78ο λεπτό) στη νίκη του Εργοτέλη με 2-0 επί της Skoda Ξάνθης, και έγινε ο νεότερος παίκτης που έχει παίξει ποτέ για τον Εργοτέλη σε αγώνα της Super League.
Ο Καρέλης σύντομα τράβηξε την προσοχή του συλλόγου της Πρέμιερ Λιγκ Άρσεναλ, και προσκλήθηκε στο Λονδίνο για να λάβει μέρος σε μια δεκαήμερη δοκιμή. Εντάχθηκε στην ομάδα κάτω των 16 ετών της Άρσεναλ και ταξίδεψε μαζί της στην Ιταλία για να λάβει μέρος στο Τουρνουά Κυπέλλου κάτω των 16 της Αταλάντα. Ο Καρέλης σημείωσε δύο γκολ και έκανε έντονη εντύπωση, βοηθώντας την Άρσεναλ να κατακτήσει το κύπελλο, νικώντας τη Γιουβέντους στον τελικό στα πέναλτι. Έχοντας ήδη υπογράψει νέο συμβόλαιο με τον Εργοτέλη, μια πιθανή μεταγραφή στην ομάδα της Πρέμιερ Λιγκ αναβλήθηκε και τελικά δεν ολοκληρώθηκε ποτέ.
Τη σεζόν 2008–09, ο Καρέλης δεν αγωνίστηκε τόσο με την πρώτη ομάδα, κάνοντας μόνο δύο εμφανίσεις, παίζοντας συνολικά 17 λεπτά αγώνα. Τον Αύγουστο του 2009 του προσφέρθηκε νέο τριετές συμβόλαιο. Ο Καρέλης εμφανίστηκε περισσότερο τη σεζόν 2009–10, κάνοντας έξι εμφανίσεις, κυρίως ως αλλαγή των βετεράνων επιθετικών, Μάρις Βερπακόφσκις και Σέρχιο Λεάλ. Ο Καρέλης σκόραρε κατά τη διάρκεια ενός φιλικού αγώνα εναντίον του Ολυμπιακού, στις 6 Σεπτεμβρίου 2009 για τον εορτασμό της 80ης επετείου του Εργοτέλη, σκοράροντας το πέμπτο γκολ για να ολοκληρώσει τη νίκη του συλλόγου του επί των κυρίαρχων πρωταθλητών σε μια αξέχαστη νίκη με 5–0.
Ο Καρέλης έκανε την καλύτερη σεζόν του με τον Εργοτέλη στη Σούπερ Λίγκα 2010-2011, παίζοντας συνολικά 13 φορές, δύο εκ των οποίων ως βασικός. Σκόραρε επίσης το πρώτο του γκολ στη Σούπερ Λιγκ, μετατρέποντας σε γκολ ένα πέναλτι στην εκτός έδρας νίκη με 4–0 εναντίον του Πανσερραϊκού. Πρόσθεσε άλλες 9 εμφανίσεις τη σεζόν 2011–12, στην οποία ο σύλλογος υποβιβάστηκε τελικά στη Φούτμπολ Λιγκ. Μετά τον υποβιβασμό του Εργοτέλη, ο Καρέλης αποφάσισε να αποχωρήσει και παρά το ενδιαφέρον που υπήρχε από άλλους συλλόγους της Σούπερ Λιγκ, υπέγραψε με την ομάδα της ρωσικής Πρέμιερ Λιγκ, ΦΚ Αμκάρ Περμ.
ΦΚ ΑΜΚΑΡ ΠΕΡΜ
Τον Ιούλιο του 2012 υπέγραψε με την ομάδα της Ρωσικής Πρέμιερ Λιγκ, Αμκάρ Περμ. Ο Καρέλης αγωνίστηκε κυρίως ως αλλαγή.
ΠΑΝΑΘΗΝΑΙΚΟΣ
Στις 30 Ιουλίου 2013, ο Καρέλης υπέγραψε στον Παναθηναϊκό τριετές συμβόλαιο, με την Αμκάρ Περμ να διατηρεί 20% ποσοστό μεταπώλησης. Έκανε το ντεμπούτο του στον Παναθηναϊκό στις 18 Αυγούστου 2013 σε μια εντός έδρας νίκη με 2–0 εναντίον του Παναιτωλικού. Σκόραρε τα δύο πρώτα του γκολ για τον σύλλογο στις 24 Νοεμβρίου 2013 σε μια εντός έδρας νίκη με 3–1 εναντίον του ΠΑΣ Γιάννενα. Στις 26 Απριλίου 2014, σκόραρε το τρίτο γκολ της ομάδας του για να εξασφαλίσει το πρώτο τρόπαιο της καριέρας του στη νίκη με 4–1 εναντίον του ΠΑΟΚ στον τελικό του Κυπέλλου Ελλάδας. Στις 15 Φεβρουαρίου 2015, σε έναν αγώνα με τον ΟΦΗ, σημείωσε δύο γκολ, βοηθώντας τον Παναθηναϊκό να κερδίσει εκτός έδρας με σκορ 3–2. Μετά τους Νάνο, Αμπντούλ Τζελίλ Ατζαγκούν και Θανάση Ντίνα, ο Νίκος Καρέλης υπέγραψε συμβόλαιο με αυξημένους όρους με τον Παναθηναϊκό μέχρι το καλοκαίρι του 2018.
Στις 28 Ιουλίου 2015, με ένα πέναλτι του Καρέλη ο Παναθηναϊκός πέτυχε την νίκη με 2-1 εναντίον της Κλαμπ Μπρυζ, στον πρώτο αγώνα του Ουέφα Τσάμπιονς Λιγκ για τον τρίτο προκριματικό γύρο της διοργάνωσης. Ξεκίνησε τη σεζόν 2015–16 σκοράροντας σε μια εκτός έδρας νίκη με 2–1 εναντίον του Παναιτωλικού. Στις 28 Οκτωβρίου 2015, παρά τη χαμηλή παραγωγικότητα του στη σεζόν, εξακολουθεί να προσελκύει το ενδιαφέρον της Γκενκ, για την επερχόμενη μεταγραφική περίοδο. Η Γκενκ προσπάθησε να δελεάσει τον Έλληνα επιθετικό το καλοκαίρι, αλλά οι Πράσινοι απέρριψαν δύο προσφορές για την απόκτηση του. Έφυγε από τον σύλλογο ως πρώτος σκόρερ του πρώτου μισού της σεζόν 2015-16 με 9 γκολ και 5 ασίστ.
ΓΚΕΝΚ
Στις 12 Ιανουαρίου 2016, ο Καρέλης υπέγραψε συμβόλαιο διάρκειας 3,5 ετών με την Γκενκ, με τον Παναθηναϊκό να διατηρεί το 16% της επόμενης πώλησης του. Έκανε το ντεμπούτο του για τον σύλλογο στις 15 Ιανουαρίου 2016 στην έδρα της Βάρεγκεμ, μπαίνοντας ως αλλαγή στο 77ο λεπτό στην θέση του Αλεχάντρο Ποθουέλο και στη συνέχεια σημείωσε το νικητήριο γκολ στο 88ο λεπτό δίνοντας τη νίκη με 2-1 στην ομάδα του. Στις 3 Φεβρουαρίου 2016, σκόραρε στην ισοπαλία 1–1 εναντίον της Σταντάρ Λιέγης, αλλά το αποτέλεσμα δεν ήταν αρκετό για να περάσει η ομάδα του στον επόμενο γύρο του Κυπέλλου Βελγίου. Στις 13 Φεβρουαρίου 2016, ο Καρέλης σημείωσε δύο γκολ στη νίκη με 6–1 εναντίον της Βάασλαντ-Μπέβερεν. Στις 28 Φεβρουαρίου 2016, άνοιξε το σκορ με πέναλτι στην εντός έδρας νίκη με 3–2 εναντίον της Κλαμπ Μπριζ. Στις 5 Μαρτίου 2016, άνοιξε το σκορ μετά από ασίστ του Αλεχάντρο Ποθουέλο σε μια εκτός έδρας ήττα με 2–1 εναντίον της Σταντάρ Λιέγης. Την 1η Μαΐου 2016, σημείωσε το μοναδικό γκολ ως αλλαγή, σε μια εκτός έδρας ήττα με 3–1 εναντίον της Κλαμπ Μπριζ. Στο τελευταίο εντός έδρας παιχνίδι της σεζόν, σημείωσε το τελευταίο γκολ της ομάδας του περνώντας ως αλλαγή στη νίκη με 5–2 εναντίον της Άντερλεχτ για τα πλέι οφ. Στις 29 Μαΐου 2015, στον τελευταίο αγώνα των τελικών των Πλέι Οφ εναντίον της Σαρλερουά, σημείωσε χατ-τρικ, το πρώτο του στη σεζόν, βοηθώντας την ομάδα του να κερδίσει την έξοδο για το Γιουρόπα Λιγκ της επόμενης σεζόν, φτάνοντας στα 10 γκολ στην πρώτη του σεζόν στη Βελγική Προ Λίγκα.
Στον πρώτο του αγώνα για τη σεζόν 2016–17 ο Καρέλης άνοιξε το σκορ στην εντός έδρας νίκη με 2–1 εναντίον της Οστένδης. Στις 21 Σεπτεμβρίου 2016, σκόραρε τέσσερις φορές στην εκτός έδρας νίκη της ομάδας του με 4–0 εναντίον της Άαλστ για το Κύπελλο Βελγίου. Στις 29 Σεπτεμβρίου 2016, σημείωσε το πρώτο του διεθνές γκολ στη σεζόν, όταν άνοιξε το σκορ στον εντός έδρας αγώνα της φάσης των ομίλων του Γιουρόπα Λιγκ στην νίκη με 3-1 εναντίον της ιταλικής ομάδας Σασσουόλο. Στις 2 Οκτωβρίου 2016, ισοφάρισε με πέναλτι το σκορ στην εντός έδρας νίκη με 2–1 εναντίον της ΚΦ Μέχελεν. Στις 15 Οκτωβρίου 2016, σκόραρε και τα δύο γκολ εναντίον της Μουσκρόν, βοηθώντας την ομάδα του να ξεφύγει με μια πολύτιμη εκτός έδρας ισοπαλία 2–2. Στις 23 Οκτωβρίου 2016, πέτυχε το μοναδικό γκολ της ομάδας του βοηθώντας τον σύλλογό του να πάρει μια πολύτιμη νίκη εναντίον της Σιντ-Τρέιντενσε για τη πρωτάθλημα. Στις 26 Οκτωβρίου 2016, ένα κακό ξεκίνημα από την γηπεδούχο Σαρλερουά τιμωρήθηκε μετά από τέσσερα λεπτά, καθώς ο Μπουάνα Σαμάτα της Γκενκ εκτέλεσε το κόρνερ προς το μακρινό δοκάρι και εκεί ο Καρέλης εξέπληξε τους πάντες με το έβδομο γκολ του στη σεζόν, ανοίγοντας το σκορ στην εκτός έδρας ήττα με 2-1 της ομάδας του. Στις 29 Οκτωβρίου 2016, σημείωσε το δεύτερο γκολ του σε έναν εντός έδρας αγώνα του πρωταθλήματος με σκορ 2–1 εναντίον της Βέστερλο και επέκτεινε το σερί σκοραρισματός του στο ρεκόρ των 5 αγώνων και έγινε ο πρώτος σκόρερ της Λίγκας μέχρι εκείνη την στιγμή. Στις 24 Νοεμβρίου 2016, σε έναν εντός έδρας αγώνα της φάσης των ομίλων του Γιουρόπα Λιγκ εναντίον της Ραπίντ Βιέννης πέτυχε το πρώτο γκολ της Γκενκ από κοντά, αφού η κεφαλιά του Λέον Μπέιλι χτύπησε στο δοκάρι, όντας ο καλύτερος παίκτης του αγώνα. Στις 14 Δεκεμβρίου 2016, σκόραρε τρία γκολ σε μια νίκη στην παράταση εναντίον της Σαρλερουά, βοηθώντας τη Γκενκ να προκριθεί στα ημιτελικά του Κυπέλλου Βελγίου. Στις 27 Δεκεμβρίου 2016, σκόραρε με πέναλτι στην εντός έδρας νίκη με 2–0 εναντίον της Γάνδης, αλλά στην αρχή του δευτέρου ημιχρόνου έπαθε ρήξη χιαστού συνδέσμου που πιθανότατα θα τον κρατούσε εκτός ομάδας για τουλάχιστον 8 μήνες. Ο Καρέλης τραυματίστηκε νωρίς στο δεύτερο ημίχρονο σε μία φάση που δεν υπήρξε φάουλ ή έστω επαφή. Ο Καρέλης απλά ντρίμπλαρε τη μπάλα και έπεσε δυνατά στο αριστερό του γόνατο, προκαλώντας τη ρήξη του χιαστού συνδέσμου.
Στις 19 Οκτωβρίου 2017, ο Καρέλης επέστρεψε στον αγωνιστικό χώρο μετά από μια δύσκολη διαδικασία αποκατάστασης (290 ημέρες για την ακρίβεια) από τον τραυματισμό του. Ο Έλληνας επιθετικός έπαιξε 45 λεπτά με τη δεύτερη ομάδα της Γκενκ στο φιλικό αγώνα με τη Λόκερεν, και μια εβδομάδα αργότερα έκανε το ντεμπούτο του με την πρώτη ομάδα περνώντας ως αλλαγή στο ισόπαλο εκτός έδρας παιχνίδι 0–0 εναντίον της Κόρτρεϊκ. Στις 17 Δεκεμβρίου 2017, στην 7η εμφάνισή του με την ομάδα, μετά τον τραυματισμό του, σκόραρε με το κεφάλι βοηθώντας τον σύλλογό του να αποκτήσει μια ζωτικής σημασίας εκτός έδρας ισοπαλία 1–1 εναντίον της Σαρλερουά. Στις 9 Φεβρουαρίου 2018, από τότε που επέστρεψε από έναν σοβαρό τραυματισμό νωρίτερα στη σεζόν, ο 25χρονος κυνηγούσε το γκολ, αλλά όχι πάντα στην αρχική ενδεκάδα της Γκενκ. Παρόλα αυτά, ο Καρέλης κατάφερε να πετύχει το δεύτερο γκολ του τη σεζόν 2017–18 στη νίκη με 3–1 εναντίον της Ζούλτε Βάρεγκεμ. Δεκαεπτά λεπτά μετά την έναρξη του αγώνα, ένα κακό λάθος επέτρεψε στον Καρέλη να περάσει καθαρά τον τερματοφύλακα. Η πρώτη του προσπάθεια αποκρούστηκε, αλλά πήρε το ριμπάουντ για να οδηγήσει τη μπάλα στα δίχτυα. Στη συνέχεια ο Καρέλης σημείωσε ασίστ για το δεύτερο γκολ της Γκενκ, αποχωρώντας αργότερα από τον αγωνιστικό χώρο με πέντε λεπτά να απομένουν. Στις 17 Φεβρουαρίου 2018, ο Καρέλης σημείωσε το τρίτο του γκολ στη σεζόν για την Γκενκ, βοηθώντας την ομάδα του να κερδίσει μια διασκεδαστική ισοπαλία με 2-2 εναντίον της Κλαμπ Μπριζ στο Πρωτάθλημα. Στο 11ο λεπτό ο Καρέλης ξέφυγε από την προσοχή της άμυνας της Μπριζ, και νίκησε τον αντίπαλο τερματοφύλακα Κένεθ Φερμέερ. Ωστόσο, ο Καρέλης δεν κατάφερε να μετατρέψει σε γκολ ένα πέναλτι στο δεύτερο ημίχρονο. Στις 23 Φεβρουαρίου 2018, σκόραρε για τρίτο συνεχόμενο παιχνίδι μετά από ασίστ του Γιοάκιμ Μέλε στον εντός έδρας αγώνα με νίκη 4–0 εναντίον της Αντβέρπ.
Δανεισμός στον ΠΑΟΚ
Το καλοκαίρι του 2018 ο ΠΑΟΚ έδειξε ενδιαφέρον για τον Έλληνα διεθνή, αλλά μια μεταγραφή των 5 εκατομμυρίων ευρώ ήταν απαγορευτική για τον σύλλογο. Ο Καρέλης εντάχθηκε στον ΠΑΟΚ την τελευταία ημέρα της μεταγραφικής περιόδου με την μορφή δανεισμού. Στις 15 Σεπτεμβρίου έκανε το ντεμπούτο του με τον σύλλογο ως βασικός στην εκτός έδρας νίκη με 3–1 εναντίον του ΟΦΗ. Στις 20 Δεκεμβρίου 2018, σημείωσε ένα γκολ στην άνετη εκτός έδρας νίκη με 6–0 εναντίον του Αήττητου Σπάτων για το Κύπελλο Ελλάδας.
ΜΠΡΕΝΤΦΟΡΝΤ
Στις 22 Αυγούστου 2019, ο Καρέλης υπέγραψε ως ελεύθερος στην Αγγλική ομάδα της Μπρέντφορντ, με συμβόλαιο 1 έτους με οψιόν ανανέωσης για ακόμη έναν χρόνο. Τον Οκτώβριο του 2019 υπέστη «σοβαρό» τραυματισμό στο γόνατο. Αφέθηκε ελεύθερος στο τέλος της σεζόν μετά από μια δύσκολη διαδικασία αποθεραπείας (194 ημέρες για την ακρίβεια) από τον τραυματισμό του στο γόνατο που είχε υποστεί ρήξη.
ΑΝΤΟ ΝΤΕΝ ΧΑΑΧ
Στις 8 Οκτωβρίου 2020, η ΑΝΤΟ Ντεν Χάαχ απέκτησε ως ελεύθερο τον Έλληνα διεθνή. Ο 28χρονος επιθετικός υπέγραψε μονοετές συμβόλαιο, με οψιόν για άλλη μια σεζόν. Έμεινε χωρίς σύλλογο από τότε που το συμβόλαιό του με την ομάδα της Πρέμιερ Λιγκ Μπρέντφορντ δεν ανανεώθηκε το περασμένο καλοκαίρι.
ΠΑΝΑΙΤΩΛΙΚΟΣ
Στις 30 Ιανουαρίου 2021, ο Καρέλης επέστρεψε στο Ελληνικό πρωτάθλημα, υπογράφοντας συμβόλαιο με τον Παναιτωλικό, μέχρι το καλοκαίρι του 2022, ως ελεύθερος. Στις 17 Οκτωβρίου 2021, σημείωσε το πρώτο του γκολ με τον σύλλογο με κεφαλιά, ανοίγοντας το σκορ στην απογοητευτική εντός έδρας ήττα με 2-1 από τον ΟΦΗ. Ήταν το πρώτο του γκολ μετά από σχεδόν 26 μήνες. Στις 18 Δεκεμβρίου 2021, σκόραρε ως αλλαγή, το νικητήριο γκολ κόντρα στον Ατρόμητο, βοηθώντας τον σύλλογό του να νικήσει ένα σημαντικό εντός έδρας παιχνίδι με 2–1, στην προσπάθειά του να αποφύγει τον υποβιβασμό. Στις 16 Ιανουαρίου 2022, μαζί με τον συμπαίκτη του Χαβιέρ Μεντόζα είναι οι βασικοί πρωταγωνιστές με ένα γκολ και μία ασίστ ο καθένας, σε μια θριαμβευτική εκτός έδρας νίκη με 2–1 επί της ΑΕΚ και μια εβδομάδα αργότερα σκόραρε ξανά μετά από ασίστ του Χαβιέρ Μεντόζα στην νέα εκτός έδρας 4 –2 νίκη επί του ΟΦΗ. Στις 19 Ιανουαρίου 2022, μεταξύ των δύο αγώνων για το πρωτάθλημα, μαζί με τον συνήθη πρωταγωνιστή των τελευταίων αγώνων, Χαβιέρ Μεντόζα, σκόραρε ξανά εναντίον του πρωταθλητή Ολυμπιακού βάζοντας μπροστά στο σκορ με 2-1 την ομάδα του για την πρόκριση στον επόμενο γύρο του Κυπέλλου Ελλάδας. Στις 6 Μαρτίου 2022, άνοιξε το σκορ στη σημαντική εκτός έδρας νίκη με 2-1 της Σούπερ Λιγκ εναντίον του Ιωνικού.
Την 1η Ιουλίου 2022, ο Καρέλης υπέγραψε διετής ανανέωση συμβολαίου.
Διεθνής καριέρα
Ο Νίκος Καρέλης υπήρξε βασικό στέλεχος των εθνικών ομάδων Παίδων (Κ-17), Νέων (Κ-19) και Ελπίδων (Κ-21).
Στο διεθνές ντεμπούτο του με την Εθνική ομάδα σκόραρε εναντίον της Φινλανδίας στο Ελσίνκι κατά τη διάρκεια των Προκριματικών Ευρωπαϊκού Πρωταθλήματος Ποδοσφαίρου 2016. Σε εκείνη την εκτός έδρας ισοπαλία 1–1, το ρίσκο που πήρε ο προπονητής της Εθνικής Ελλάδος Κλαούντιο Ρανιέρι εισάγοντας μια αφανή σύνθεση επιθετικών (Χαράλαμπος Μαυρίας, Νίκος Καρέλης και Στέφανος Αθανασιάδης) φαινόταν να αποδίδει στο πρώτο ημίχρονο, αλλά η έλλειψη εμπειρίας φάνηκε στο δεύτερο καθώς η Ελλάδα δεν μπορούσε να κρατήσει το προβάδισμά της και κινδύνευσε να χάσει και τους τρεις βαθμούς, εκτός από το γεγονός ότι στο 24λεπτο η μπάλα έπεσε στον Καρέλη που εξαπέλυσε ένα σουτ από τα αριστερά και κατέληξε στην αριστερή γωνία του Φινλανδού τερματοφύλακα για  το 1–0.
Τίτλοι - Διακρίσεις
Παναθηναϊκός
ΠΑΟΚ
Συλλογικό επίπεδο
Μέχρι τον αγώνα που διεξήχθη στις 20 Ιανουαρίου 2023
Εμφανίσεις και γκολ ανά σύλλογο, σεζόν και διοργάνωση 1) Η Ευρώπη συμπεριλαμβάνει Γιουρόπα Λιγκ και Τσάμπιονς Λιγκ
2) Στις συμμετοχές πρωταθλήματος συμπεριλαμβάνονται τα πλει οφ του Ελληνικού Πρωταθλήματος και τα πλει οφ της Β' Κατηγορίας της Αγγλίας
Διεθνές επίπεδο
Μέχρι 7 Αυγούστου 2020
Συμμετοχές και γκολ με την Εθνική Ομάδα κάθε σεζόν
Πηγές
Κατηγορία:Έλληνες ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Εργοτέλη Κατηγορία:Ποδοσφαιριστές ΦΚ Αμκάρ Περμ Κατηγορία:Ποδοσφαιριστές ΚΡΚ Γκενκ Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Εθνικής Ελλάδας Κ17 Κατηγορία:Ποδοσφαιριστές Προ Λιγκ Βελγίου Κατηγορία:Ποδοσφαιριστές Πρέμιερ Λιγκ Ρωσίας Κατηγορία:Ποδοσφαιριστές ΠΑΟΚ Κατηγορία:Έλληνες ποδοσφαιριστές στο εξωτερικό Κατηγορία:Ξένοι ποδοσφαιριστές στο Βέλγιο Κατηγορία:Ποδοσφαιριστές Μπρέντφορντ ΦΚ Κατηγορία:Ποδοσφαιριστές ΑΝΤΟ Ντεν Χάαχ Κατηγορία:Ποδοσφαιριστές Παναιτωλικού
Αβανκάι
Το Αβανκάι (ισπανικά: Abancay), είναι πόλη του Ν. Περού, στο διοικητικό διαμέρισμα Απουρίμακ (Apurímac) και της φερώνυμης επαρχίας Αβανκάι (Abancay), των οποίων αποτελεί πρωτεύουσα. Έχει πληθυσμό 68.414 κατοίκους (2012).
Ο κάτοικος της πόλης ονομάζεται Αβανκίνο (θηλ. Αβανκίνα) (Αbanquino-a).
Ιστορία
Το Αβανκάι ήταν ήδη κεντρικός οικισμός πριν από τον ερχομό των Ίνκας. Αργότερα, οι Ισπανοί ονόμασαν τον οικισμό Αμανκάι, Βίγια δε Σαντιάγο δε λος Ρέγιες (Amancay, Villa de Santiago de los Reyes «Αμανκάι, Χωριό των Βασιλέων»), από τη λέξη των Κέτσουα Amankay, ενός λουλουδιού της περιοχής. Στην κοιλάδα του ποταμού Πατσατσάκα διεξήχθη η αποφασιστικής σημασίας μάχη, μεταξύ του Φρανσίσκο Πισάρρο και του Διέγο δελ Αλμάγρο. Κατά τη διάρκεια της ισπανικής αποικιοκρατίας, υπήρξε σημαντικό διαμετακομιστικό κέντρο εμπορίου, μεταξύ των πόλεων στις ακτές του Ειρηνικού και εκείνων στις ηπειρωτικές ορεινές περιοχές των νοτίων Άνδεων.
Αρχικά υπήρξε τμήμα του διοικητικού διαμερίσματος του Κούσκο, προτού λάβει τη σημερινή διοικητική του θέση, τον Απρίλιο του 1873. Γενικά, πάντοτε αποτελούσε σπουδαίο οδικό κόμβο μεταξύ των πόλεων Νάσκα και Κούσκο, αυτό όμως επιτάθηκε μετά την κατασκευή του αυτοκινητοδρόμου, το 1940.
Παράδοση
Υπάρχει ένας μύθος σχετικά με την ίδρυση του Αβανκάι, που καταγράφεται από τον Γκιγιέρμο Βιδαλεγούτ (Guillermo Vidalegut), ντόπιο δημοσιογράφο, στο βιβλίο του Alma y Rostro de Abancay, ο οποίος, εμπνευσμένος από τον Ρικάρδο Πάλμα (Ricardo Palma) και τις Tradiciones Peruanas «Περουβιανές Ιστορίες» του, συγκέντρωσε τοπικές παραδοσιακές ιστορίες.
Αξιοθέατα
300px|thumb|right|Ορεινή λίμνη κοντά στο Αβανκάι Τα κυριότερα αξιοθέατα του Αβανκάι βρίσκονται στα περίχωρα της πόλης και περιλαμβάνουν περιοχές υψηλού φυσικού κάλλους.
Το Αβανκάι είναι ακόμη η πύλη προς την πόλη των Ίνκας Τσοκεκιράο (Choquequirao), δίπλα στον ποταμό Απουρίμακ, η οποία θεωρείται τόσο σημαντική όσο το Μάτσου Πίτσου. Υπάρχουν ενδείξεις ότι οι πραγματικές διαστάσεις της πόλης είναι πολύ μεγαλύτερες από ό, τι έχει ανασκαφεί και μελετηθεί μέχρι τώρα.
Πολιτιστικά δρώμενα
Το Καρναβάλι είναι το κύριο φεστιβάλ-γιορτή της πόλης. Είναι γνωστό ως ένα από τα καλύτερα εθνομουσικά φεστιβάλς του Περού. Λαμβάνει χώρα από την τελευταία εβδομάδα του Φεβρουαρίου μέχρι την τελευταία εβδομάδα του Μαρτίου. Ο διαγωνισμός των ορχηστρών (Comparsas) και των παιχνιδιών (Yunsa), με τους ανθρώπους να ντύνονται με τοπικές παραδοσιακές φορεσιές, γεμίζει τους δρόμους της πόλης. Κάθε κοινωνική ομάδα, από εμπόρους, φοιτητές, κυβερνητικούς αξιωματούχους, καθηγητές, κ.α., συμμετέχει στις γιορτές, που έχουν στήριξη από την τοπική και περιφερειακή αυτοδιοίκηση, λόγω της πολιτιστικής σημασίας τους.
Πηγές
Κατηγορία:Πόλεις του Περού
Λίμνη Νάτρον
Η λίμνη Νάτρον (Natron) είναι μια αλκαλική λίμνη στη βόρεια Τανζανία, κοντά στα σύνορα με την Κένυα. Η λίμνη καταλαμβάνει μια κοιλότητα στον ανατολικό κλάδο της μεγάλης ρηξιγενούς κοιλάδας της Αφρίκης. Η λίμνη περιβάλλεται από ηφαίστεια, ανάμεσα στα οποία είναι και το ενεργό ηφαίστειο Ολ Ντόινιο Λενγκάι. Η έκταση της λίμνης δεν είναι σταθερή και μπορεί να φτάσει σε έκταση μέχρι τα 850 χλμ², αλλά είναι πολύ ρηχή και το βάθος της φτάνει μόνο το μισό μέτρο.
Παρά τις ακραίες συνθήκες που επικρατούν στη λίμνη, η λίμνη Νάτρον είναι τόπος αναπαραγωγής για περίπου 2,5 εκατομμύρια μικρά φοινικόπτερα (Phoeniconaias minor). Τα φοινικόπτερα τρέφονται με μικρά φύκη, όπως η σπιρουλίνα, τα οποία έχουν μια κόκκινη χρωστική. Αυτοί οι οργανισμοί που ευδοκιμούν σε αλατούχα περιβάλλοντα δίνουν στα αλίπεδα της λίμνης ροζ ή κόκκινο χρώμα. Στη λίμνη επίσης ζει ένα μικρό είδος ψαριού, η αλκαλική τιλάπια (Oreochromis alcalica) και υπάρχουν πληθυσμοί από μεγάλα φοινικόπτερα (Phoenicopterus ruber).
Παραπομπές
Κατηγορία:Λίμνες της Τανζανίας Κατηγορία:Αλμυρές λίμνες
Βανούα Λέβου
Το Βανούα Λέβου, παλαιότερα γνωστό ως Νήσος του Σανδαλόξυλου (Sandalwood Island) είναι το δεύτερο μεγαλύτερο νησί της Δημοκρατίας των Φίτζι. Βρίσκεται 64 χιλιόμετρα βόρεια του μεγαλύτερου νησιού Βίτι Λέβου, το νησί έχει έκταση 5.587,1 τετραγωνικά χιλιόμετρα και πληθυσμό 135.961 κατοίκους το 2007.
Γεωγραφία
thumb|left|200px|Το νησί Βανούα Λέβου. thumb|left|Λεπτομερής χάρτης του Βανούα Λέβου και παρακείμενων νήσων. Το κύριο μέρος του νησιού έχει τριγωνικό σχήμα πλάτους 30 έως 50 χιλιομέτρων και μήκους 180 χιλιομέτρων. Από τη νοτιοανατολική πλευρά αυτού του τριγώνου, μια μεγάλη χερσόνησος απλώνεται στη Θάλασσα του Κόρο. Το νησί είναι τραχύ και λοφώδες, και περιβάλλεται από κοραλλιογενείς υφάλους, συμπεριλαμβανομένου του υφάλου Κακαουλέβου. Ο αντιμεσημβρινός περνά από αυτό το νησί, αγγίζοντας τη βορειοανατολική άκρη του.
Μια τραχιά οροσειρά χωρίζει το νησί οριζόντια, σχηματίζοντας μεγάλο μέρος των ορίων μεταξύ των επαρχιών Κακαουντρόβε και Μακουάτα. Οι υψηλότερες κορυφές είναι το όρος Μπατίνι, επίσης γνωστό ως Νασορολέβου, με υψόμετρο 1.032 μέτρα. Οι κύριες οροσειρές του Βανούα Λέβου βρίσκονται κοντά στις ανεμοδαρμένες, νότιες ακτές, καθιστώντας αυτές πολύ πιο υγρές. Το Βόρειο Βανούα Λέβου, αντίθετα, έχει ένα ξηρό κλίμα οκτώ μήνες του έτους, επιτρέποντας στο ζαχαροκάλαμο, τη μεγαλύτερη καλλιέργεια του νησιού, να ευδοκιμήσει εκεί. Το Βανούα Λέβου έχει έναν αριθμό ποταμών, συμπεριλαμβανομένων των Λαμπάσα, του Ουαϊλέβου και του Κάουα. Αυτά τα τρία ποτάμια δημιουργούν ένα δέλτα στο οποίο βρίσκεται η πόλη Λαμπάσα. Κανένας από τους ποταμούς του νησιού δεν μπορεί να πλοηγηθεί με μεγάλα σκάφη. Υπάρχουν επίσης πολλά άλλα γνωστά ποτάμια στο Βανούα Λέβου. Ο πρώτος είναι ο πιο επικίνδυνος ποταμός, ο ποταμός Ουαϊνικόρο, γνωστός για τις επιθέσεις καρχαρία. Ο δεύτερος είναι ο ποταμός Ντρεκέτι, ο βαθύτερος ποταμός στα Φίτζι.
Ιστορία
thumb|Πορθμείο και λεωφορείο στο λιμάνι του Ναμποουουάλου. thumb|Το Γκνάουνα Βινάκα περνώντας από το νησί Ταβέα. Τα όρη του Βανούα Λέβου στο βάθος (Ιούνιος 1853, X, p.67)
Ο Ολλανδός πλοηγός Άμπελ Τάσμαν ήταν ο πρώτος γνωστός Ευρωπαίος που είδε το Βανούα Λέβου, το 1643. Τον ακολούθησε ο καπετάνιος Γουίλιαμ Μπλάι (William Bligh) το 1789, καθ 'οδόν προς το Τιμόρ, καθώς διέφυγε από την ανταρσία του Μπάουντι, στην οποία το πλήρωμά του πλοίου ανάγκασε αυτόν και εκείνους που ήταν πιστοί σε αυτόν να εγκαταλείψουν το πλοίο. Ο καπετάνιος Τζέιμς Γουίλσον στη συνέχεια εξερεύνησε την περιοχή το 1797 με το πλοίο του Νταφ.
Οι έμποροι άρχισαν να εκμεταλλεύονται το σανταλόξυλο στην περιοχή του κόλπου Μπούα γύρω στο 1805, το οποίο είχε ανακαλυφθεί από ναυαγούς ναυτικούς του πλοίου Άργκο. Μέχρι το 1815, ωστόσο, το σανδαλόξυλο είχε εξαντληθεί και εκτός από την περιστασιακή επίσκεψη από εμπόρους φαλαινοθηρικών, το νησί έλαβε λίγη προσοχή μέχρι το 1840, όταν ένας νεαρός ναυτικός γνωστός ως Τζάκσον εγκατέλειψε το πλήρωμά του στο Σομοσόμο στο κοντινό νησί Ταβεούνι, υιοθετήθηκε από έναν τοπικό αρχηγό, και εξερεύνησε μεγάλο μέρος του ανατολικού και του βόρειου Βανούα Λέβου.
Έποικοι από την Αυστραλία και τη Νέα Ζηλανδία δημιούργησαν φυτείες καρύδας στην περιοχή Σαβουσάβου (Savusavu) τη δεκαετία του 1860. Ο γάμος αυτών των εποίκων με τον λαό των Φίτζι δημιούργησε μια ελίτ μικτής φυλής, η οποία ευημερούσε επίσης από την πώληση κοπράς, της οποίας το Σαβουσάβου ήταν σημαντικό κέντρο, έως ότου η Μεγάλη Ύφεση της δεκαετίας του 1930 οδήγησε σε κατάρρευση της τιμής της κόπρας. Την ίδια περίοδο, οι Ινδοί ίδρυσαν την πόλη Λαμπάσα, τώρα ένα σημαντικό κέντρο παραγωγής ζάχαρης.
Το 2012, το έθνος του Κιριμπάτι άρχισε να διαπραγματεύεται για να αγοράσει 5.000 στρέμματα του νησιού για να στεγάσει τον πληθυσμό του, το οποίο αναμένεται να χρειαστεί να μετακινηθεί καθώς τα νησιά τους κατακλύζονται από την άνοδο της στάθμης της θάλασσας.
Στις 19 Δεκεμβρίου του 2020, τουλάχιστον τέσσερις άνθρωποι σκοτώθηκαν και το νησί υπέστη ζημιές εκατομμυρίων δολαρίων καθώς ο Κυκλώνας Γιάσα χτύπησε το νησί. 24.000 άνθρωποι εκκενώθηκαν από τα σπίτια τους.
Εξωτερικοί σύνδεσμοι
Κατηγορία:Νησιά των Φίτζι
Νάχουα
Η Νάχουα (αραβικά: النحوة) είναι χωριό που ανήκει στο Εμιράτο της Σαριά στα Ηνωμένα Αραβικά Εμιράτα. Πρόκειται για ένα θύλακα μέσα στον θύλακα (ή θύλακα δεύτερης τάξης) εντός της επικράτειας του Ομάν στη Μάντχα, η οποία εξωτερικός θύλακας του Ομάν και θύλακας εντός των Ηνωμένων Αραβικών Εμιράτων.
Η πρόσβαση στη Νάχουα γίνεται από τον βορειότερο δρόμο στο θύλακα Μάντχα νότια του Χορφακάν ακολουθώντας τις πινακίδες προς την Νέα Μάντχα. Από την Νέα Μάντχα, υπάρχει ένας ασφαλτοστρωμένος αλλά με στροφές δρόμος (περίπου 5 χλμ.) που οδηγεί στην Νάχουα.
Στην είσοδο της Νάχουα, υπάρχει ένα αστυνομικός σταθμός που βρίσκεται σε απόσταση 80 μέτρων μετά τα σύνορα. Το ίδιο το χωριό βρίσκεται πιο ψηλά στο δρόμο, στην ίδια πλευρά με τον αστυνομικό σταθμό. Αποτελείται από περίπου 40 κτίρια και έχει τη δική της κλινική. Αυτό το τμήμα του χωριού καλείται στην πραγματικότητα Νέα Νάχουα και υπάρχουν περισσότερα σπίτια πιο κάτω στο δρόμο της Παλαιάς Νάχουα.
Ενώ η κατάσταση είναι ασυνήθιστη, η Νάχουα δεν είναι ο μοναδικός θύλακας στον κόσμο που περιβάλλεται από άλλο θύλακα. Οι ολλανδικοί θύλακες του Μπάαρλε-Νασσάου περιβάλλονται από τους βελγικούς θύλακες του Μπάαρλε-Χέρτογκ.
Εξωτερικοί σύνδεσμοι
Κατηγορία:Πόλεις των Ηνωμένων Αραβικών Εμιράτων
Πρωτάθλημα καλαθοσφαίρισης Σερβίας
Το Πρωτάθλημα Καλαθοσφαίρισης Σερβίας (σερβικά: Кошаркашка лига Србије, КЛС) είναι το κορυφαίο επαγγελματικό πρωτάθλημα καλαθοσφαίρισης στη Σερβία. Στο πρωτάθλημα συμμετέχουν 18 ομάδες, εκ των οποίων οι τέσσερις μετέχουν και στην Αδριατική Λίγκα.